B.

Maksuviranomaiset Belgiassa, Saksassa, Espanjassa, Ranskassa, Italiassa ja Itävallassa: — Seuraavat tai seuraavanlaiset tahot on nimetty vuosien 2000—2006 ohjelmien maksuviranomaisiksi Belgiassa, Saksassa, Espanjassa, Ranskassa, Italiassa ja Itävallassa. — Itävallassa maksuviranomaisina ovat yhdessä tavoite 1 -ohjelmassa ja kahdeksassa alueellisessa tavoite 2 -ohjelmassa EAKR:n osalta liittokanslerinvirasto, Euroopan sosiaalirahaston (ESR) osalta talous- ja työministeriö sekä Euroopan maatalouden ohjaus- ja tukirahaston (EMOTR) ja kalatalouden ohjauksen rahoitusvälineen (KOR) osalta maa- ja metsätalous-, ympäristö- ja vesihuoltoministeriö. Tavoite 3 -ohjelmassa (ESR) maksuviranomaisena on talous- ja työministeriö. — Belgiassa kolme alueviranomaista (Ministère de la Région Wallonne, Ministerie van de Vlaamse Gemeenschap ja Ministère de l'Economie de Bruxelles-Capitale) toimivat omilla alueillaan maksuviran-omaisina EAKR:n ja ESR:n osalta tavoite 1-ja tavoite 2 -ohjelmissa (yksi tavoite 1 -ohjelma ja kaksi tavoite 2 -ohjelmaa Valloniassa, neljä tavoite 2 -ohjelmaa Flanderissa ja yksi tavoite 2 -ohjelma Brysselissä). Asianomainen alueviranomainen (Ministère de la Région Wallonne) toimii maksuviran-omaisena myös EMOTR:n ja KOR:n osalta (vain tavoite 1). Liittovaltiotasolla tavoite 3 -ohjelmassa (ESR) maksuviranomaisena on työministeriö. — Ranskan alueilla ja merentakaisissa departementeissa kyseisen alueen prefekti (”préfet”) on maksuviran-omainen EAKR:n ja ESR:n osalta 26 ohjelmassa 27:stä (kuusi tavoite 1 -ohjelmaa ja 21 tavoite 2 -ohjelmaa). ”Secrétariat général des Affaires régionales” hoitaa prefektin tehtäviä asianomaisessa prefektuurissa. ”Caisse des Dépôts et Consignations” hoitaa tällä hetkellä yhden tavoite 2 -ohjelman (Alsace) maksuviranomaisen tehtäviä. DATAR on maksuviranomaisena tietojärjestelmiä koskevassa ohjelmassa (Presage) ja sisäministeriö kahdessa teknisen avun ohjelmassa (tavoitteet 1 ja 2). Tavoite 3 -ohjelmassa (ESR) maksuviran-omaisena on sosiaali-, työ- ja yhteisvastuuministeriö. EMOTR:n osalta maksuviranomaisena kaikissa ohjelmissa on CNASEA. Maksuviranomaisena KOR:n osalta tavoitteen 1 ulkopuolella on maataloudesta, elintarvikkeista ja maaseudun kehittämisestä vastaava ministeriö, emämaa Ranskan neljässä tavoite 1 -ohjelmassa alueista vastaava valtiovarainministeriö ja Korsikan tavoite 1 -ohjelmassa Marseillessa sijaitseva ”Direction Générale des Affaires Maritimes”. — Saksassa jokaisen 16 alueellisen ohjelman (kuusi tavoite 1 -ohjelmaa ja kymmenen tavoite 2 -ohjelmaa) viralliset maksuviranomaiset ovat ”Bundesamt für Wirtschaft” EAKR:n osalta, liittovaltion talous- ja työministeriö ESR:n osalta sekä kuluttajansuoja-, elintarvike- ja maatalousministeriö EMOTR:n ja KOR:n osalta. Käytännössä maksuviranomaisen tehtäviä hoitavat kuitenkin yksittäisten osavaltioiden asianomaiset ministeriöt. Liikenne-, rakennus- ja asuntoministeriö on liikenneinfrastruktuuria koskevan horisontaalisen tavoite 1 -ohjelman maksuviranomainen, kun taas inhimillisiä voimavaroja koskevassa horisontaalisessa tavoite 1 -ohjelmassa ja tavoite 3 -ohjelmissa (ESR) maksuviranomaisena on talous- ja työministeriö. — Espanjassa kaikkien EAKR:n rahoittamien ohjelmien (19 alueellista ohjelmaa, joista 12 on tavoite 1 -ohjelmia ja seitsemän tavoite 2 -ohjelmia, sekä kahdeksan horisontaalista yhteen rahastoon perustuvaa ohjelmaa ja kolme horisontaalista useaan rahastoon perustuvaa ohjelmaa) maksuviranomainen on valtiovarainministeriö. Maksuviranomainen ESR:n osalta kaikissa ohjelmissa on työ- ja sosiaaliministeriö, kun taas EMOTR:n ohjausosaston ja KOR:n osalta se on maatalous-, kalastus- ja elintarvikeministeriö. — Italiassa kaikkien alueellisten ohjelmien (yhteensä 19 ohjelmaa, joista seitsemän on tavoite 1 -ohjelmia ja 12 tavoite 2 -ohjelmia) rahastojen maksuviranomaiset löytyvät asianomaisista aluehallinnoista. Keskushallintotason ministeriöt toimivat horisontaalisten tavoite 1 -ohjelmien maksuviranomaisina. Kyseiset ohjelmat koskevat paikallisen yritystoiminnan kehittämistä (tuotantoministeriö), liikennettä (infrastruktuuri- ja liikenneministeriö), tutkimusta (korkeakoulutuksen sekä tieteellisen ja teknologisen tutkimuksen ministeriö), turvallisuutta Etelä-Italiassa (sisäministeriö) ja teknistä apua (valtiovarain-, budjetti- ja taloussuunnitteluministeriö). Työ- ja sosiaaliturvaministeriö on ”Azioni di Sistema” -nimisen horisontaalisen tavoite 3 -ohjelman maksuviranomainen. KOR:n osalta maksuviranomaisena toimii maa- ja metsätalousministeriö.